Laudin's View bied gemaklike selfsorgverblyf in 'n bekoorlike houthuis in Umtentweni aan KwaZulu-Natal se Suidkus. Dié huis is op 'n residensiële perseel geleë waar die eienaars ook woon.
Die verblyf word in 2 eenhede gebied en het slaapplek vir 8 gaste. Die eenheid is Laudlin's Cabin en die Oopplan-selfsorgsuite. Laudin's Cabin het slaapplek vir 4 gaste en het 'n koninggrootte-bed en 'n sitarea met 2 enkelslaapbanke. Die oopplan-kombuis is met 'n yskas, oond, stoof en mikrogolf toegerus. Ander geriewe sluit lugversorging en 'n TV in. Gaste kan gerus hul eie DStv-dekodeerder en 'n slimkaart saambring.
Die Oopplan-selfsorgsuite bied slaapplek aan 4 gaste en het 'n koningingrootte-bed en 2 enkelslaapbanke. Die en suite-badkamer het 'n stort. Daar is ook 'n kombuisie, 'n TV en 'n stoep.
Gaste is welkom om die vermaakarea te benut. Dit sluit 'n swembad en buitebraai-geriewe wat van baksteen gebou is in. Laudin's View is ideaal vir 'n romantiese wegbreek vir paartjies, 'n gesinswegbreek, of sakereisigers wat deur die area reis. Ander geriewe op die perseel sluit lugversorging (op versoek), veilige parkeerplek, 'n palissade-heining en elektriese hek, 'n alarmstelsel en skoonmaakdienste teen 'n ekstra fooi in.